Rólna mjetlička

Rólna mjetlička (Mentha arvensis) je rostlina ze swójby cycawkowych rostlinow (Lamiaceae). 

 Wopis 
Rólna mjetlička je trajne zelo, kotrež docpěwa wysokosć wot 15 hač 45 cm (10-40, 60). Rostlina je kosmata a aromatisce wonja.

Stołpik je štyrihranity. 

 Łopjena 
Łopjena su w křižiku přećiwostejne, přilěhawje kosmate, owalne abo lancetojte, słabje rězane abo karbowane a docpěwaja dołhosć wot 2 hač 8 cm.

 Kćenja 
Kćěje wot junija hač oktobra. Kćenja steja w hustych kćenjowych mutličkach w rozporach hornich 6-12 łopjenowych porow, ale nic na kóncu stołpika. Keluch ma formu zwónčka a je pjećzubaty a husto kosmaty. Króna docpěwa dołhosć wot 4 hač 6 mm a je róžojta abo wioletna.

 Stejnišćo 
Rosće we włóžnych łukach, njerodźowych wobrostach na mokrych rolach a na drjebiznowych městnach. Preferuje wutkate, zwjetša słabje kisałe pódy.

 Rozšěrjenje 
Rostlina je w nimale cyłej Europje rozšěrjena. 

 Wužiwanje 

 Nóžki 

 Žórła 
 Botanica, Einjährige und mehrjährige Pflanzen, Über 2000 Pflanzenporträts, ISBN 978-3-8331-4469-1, strona 554 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, stronje 260, 326 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 30 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija:Mjetlička